《星岩二十景 其十三 临壑荷香》
明代·郭棐

霓裳仙子按云和，摇曳香风澹素波。多少采莲年少女，都来池畔闹笙歌。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。